### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 20. december 2023 har vedtaget Magistratens foranstående indstilling af 11. december 2023.

### Resume

Tandplejen i Børn og Unge har behov for at udvide den eksisterende kapacitet. Baggrunden herfor er ny lovgivning, der pålægger kommunerne at stille vederlagsfri kommunal tandpleje til rådighed for unge i alderen 18-21 år.

For at overholde lovgivningen indstilles det, at der opføres 10 ungeklinikker, tre klinikker til Tilde Nissen, som overflyttes fra [adresse], og en narkoseklinik, i alt 14 klinikker i en ny storklinik i [adresse] C. De eksisterende tre voksenklinikker i [adresse] ombygges til tre ungeklinikker. Anlægsudgifterne hertil er 61 mio. kr.

I budgetforlig 2024 afsatte forligspartierne 36,1 mio. kr. til projektet. Der er givet tilsagn om 24,4 mio. kr. fra Sundhedsministeriets pulje. Der er budgetteret med et tilskud på 0,5 mio. kr. fra kommunes klimapulje.

Det forventes, at byggeriet påbegyndes i 2024 og kan stå færdigt i 2026.

### Beslutningspunkter

Det indstilles:

At 1) der meddeles en anlægsbevilling på 61 mio. kr. til etablering af en ny storklinik på [adresse], 8000 [adresse] og ombygning af tre klinikker i [adresse].

At 2) finansiering af 36,1 mio. kr. sker via reserven til udbygning af kapacitet på dagtilbudsområdet ud fra en forventning om et lavere udbygningsbehov end forudsat ved afsættelsen i investeringsplanen.

At 3) der bevilges en indtægt på 24,4 mio. kr. fra Sundhedsministeriets pulje, som Børn og Unge har fået tilsagn om til byggeriet.

At 4) der afsættes 0,5 mio. kr. fra klimapuljen til byggeriet.

At 5) anlægsbevillingens rådighedsbeløb inklusiv puljemidler fra Sundhedsministeriet frigives med 31,0 mio. kr. i 2024 og 30,0 mio. kr. i 2025.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-12-2023

David Madsen: 9

Fremsendes til [adresse] med bemærkning, at Magistraten i mødet den 11. december 2023 anbefaler, at byrådet tiltræder Magistratsafdelingen for Børn og Unges indstilling af 24. november 2023.